หมอมะกันกุมขมับ โพลชี้พ่อแม่เกินครึ่งเชื่อวัคซีนไข้หวัดใหญ่ ทำให้ป่วย
ผลสำรวจความคิดเห็นพบว่า พ่อแม่ชาวอเมริกันที่รับการสำรวจเกินครึ่งเชื่อว่า การฉีดวัคซีนป้องกันไข้หวัดใหญ่จะทำให้ป่วย ขณะพบเหยื่อรายแรกในฤดูไข้หวัดใหญ่ระบาดในสหรัฐฯ แล้ว เป็นเด็กที่ไม่ได้ฉีดวัคซีน,เมื่อ 17 ต.ค. ,สำนักข่าวต่างประเทศ,รายงานว่า ตลอดช่วงหลายปีที่ผ่านมา แพทย์หลายคนพยายามเน้นย้ำถึงความสำคัญของการฉีดวัคซีนป้องกันโรคไข้หวัดใหญ่ให้กับผู้ใหญ่และเด็ก แต่ผลสำรวจความคิดเห็นล่าสุดของ ศูนย์สุขภาพออร์แลนโด พบว่าเกินครึ่งของ พ่อแม่ที่มีลูกอายุต่ำกว่า 18 ปี เชื่อว่า ลูกๆ ของพวกเขาสามารถติดโรคไข้หวัดใหญ่จากวัคซีนป้องกันไข้หวัดใหญ่ได้,ดร.วิลเลียม ชาฟฟ์เนอร์ ผู้เชี่ยวชาญด้านโรคติดต่อและศาสตราจารย์ของมหาวิทยาลัยแพทย์แวนเดอร์บิลต์ เว็บไซต์ยาฮู ว่า ผมรู้สึกแปลกใจและตกใจมาก ผมกับหมออีกหลายๆ คนบอกมาตลอดมากว่า 20 ปีที่ผ่านมาว่า คุณไม่สามารถติดไข้หวัดใหญ่จากวัคซีนป้องกันไข้หวัดใหญ่ได้ ผมไม่รู้ว่าจะพูดให้ชัดกว่านี้ได้อย่างไร คุณติดไข้หวัดใหญ่จากวัคซีนไข้หวัดใหญ่ไม่ได้ มันเป็นแค่ความเชื่อ,ขณะที่ดร. อาเมช เอ.อาดัลจา ผู้เชี่ยวชาญด้านโรคติดต่อและนักวิชาการอาวุโสของศูนย์ จอห์นส์ ฮอปกินส์ เพื่อความมั่นคงทางสุขภาพ ยืนยันกับยาฮูดช่นกันว่า เป็นไปไม่ได้ที่วัคซีนไข้หวัดใหญ่จะทำให้คุณติดไข้หวัดใหญ่ องค์ประกอบทั้งหมด ไม่ว่าจะเป็นของวัคซีนแบบพ่นทางจมูกหรือแบบฉีด ไม่มีไวรัสที่สมประกอบเลย วัคซีนแบบพ่นมีไวรัสแบบที่อ่อนแอลง ไม่สามารถแบ่งตัวได้ จึงทำให้ไม่ป่วย ส่วนแบบฉีดมีเพียงชิ้นส่วนของไวรัสเท่านั้น,ทั้งนี้ สหรัฐฯ เข้าสู่ฤดูการระบาดของไข้หวัดใหญ่แล้ว โดยเริ่มตั้งเดือนตุลาคมจนถึงเดือนพฤษภาคมปีหน้า และล่าสุดมีรายงายพบ,ผู้เสียชีวิตรายแรก,แล้ว เป็นเด็กในรัฐฟลอริดาที่ไม่ได้ฉีดวัคซีนป้องกันโรค เสียชีวิตระหว่างวันที่ 30 ก.ย. ถึง 6 ต.ค.,ตามการเปิดเผยของศูนย์ควบคุมและป้องกันโรคของสหรับฯ (ซีดีซี) ฤดูการระบาดของไข้หวัดใหญ่ครั้งก่อนในปี 2560-2561 สหรัฐฯ ได้รับผลกระทบอย่างหนักเป็นพิเศษ มีผู้เสียชีวิตเพราะไข้หวัดใหญ่ถึง 80,000 ราย รวมทั้งเด็กอีก 180 ราย และมีผู้ป่วยอีก 900,000 คน แค่รัฐฟลอริดาแห่งเดียวก็มีผู้ใหญ่เสียชีวิตเกือบ 9,000 รายแล้ว และเด็กเกือบทั้งหมดที่เสียชีวิตไม่ได้ฉีดวัคซีนป้องกันโรค,ขณะเดียวกัน อัตราการได้รับวัคซีนป้องกันโรคไข้หวัดใหญ่ของเด็กในสหรัฐฯ ในฤดูระบาดครั้งก่อนก็ลดลงจากฤดูระบาดครั้งก่อนหน้านั้น โดยกองทุนแห่งชาติเพื่อโรคติดต่อ (เอ็นเอฟไอดี) เผยว่าระหว่างการระบบปี 2559-2560 มีเด็กอายุระหว่าง 6 เดือนถึง 17 ปีได้รับวัคซีน 59% ส่วนในปี 2560-2561 มีเด็กได้รับวัคซีน 57.9%,ตอนนี้นักวิจัยกำลังพัฒนาวัคซีนป้องกันไข้หวัดใหญ่ที่มีประสิทธิภาพมากขึ้น โดยวัคซีนที่ออกเมื่อปีก่อนมีผลลดความเสี่ยงติดไข้หวัดใหญ่ได้เพียง 40% แต่ซีดีซีออ้างว่า วัคซีนดังกล่าวลดความเสี่ยงที่จะป่วยหนักหรือเสียชีวิตลงอย่างมาก และหวังว่าในท้ายที่สุดนักวิจัยจะสามารถผลิตวัคซีนที่ลดความเสี่ยงติดโรค 90% หรือมากกว่าได้ แต่คาดว่าต้องใช้เวลาอีกหลายปี,อย่างไรก็ตาม ซีดีซียืนยันว่าการฉีดวัคซีนป้องกันไข้หวัดใหญ่ ยังเป็นวิธีที่ดีที่สุดในการป้องกันตัวเองจากการติดโรค และป้องกันการเสียชีวิตของเด็กๆ ได้
ผลสำรวจความคิดเห็นพบว่า พ่อแม่ชาวอเมริกันเกินครึ่งเชื่อว่า การฉีดวัคซีนป้องกันไข้หวัดใหญ่จะทำให้ป่วย ขณะพบเหยื่อรายแรกในฤดูไข้หวัดใหญ่ระบาดในสหรัฐฯ แล้ว เป็นเด็กที่ไม่ได้ฉีดวัคซีน
ไข้หวัดใหญ่,สหรัฐ,ผลสำรวจความคิดเห็น,หมอ,วัคซีน